Kraujas (Ģibuļu pagasts)
Šis raksts ir par apdzīvotu vietu Ģibuļu pagastā. Par citām jēdziena Kraujas nozīmēm skatīt nozīmju atdalīšanas lapu. Kraujas (agrāk Ģibuļi, Ģibuļmuiža) ir mazciems Talsu novada Ģibuļu pagastā Stendes upes krastā 6 km no pagasta centra Pastendes. Apdzīvotā vieta veidojusies ap fon der Brigeniem piederējušo Stendes pagasta Ģibuļu pusmuižu. Līdz pat 20. gadsimta 50. gadiem ciemu sauca par Ģibuļiem, bet tad šis nosaukums tika piedēvēts Ģibuļu ciema padomes vietai pie Rīgas—Ventspils šosejas. Nosaukums „Kraujas“ cēlies no mājvārda. Pēckara gados Kraujās atradās kolhoza „Darba ceļš“ centrs un vēlāk viens no kolhoza „Draudzība“ iecirkņiem. 3 km no Kraujām pie Iliņu ceļa atrodas bijušās Ģibuļu skolas ēka.